SCB Financial Markets คาดกรอบเงินบาทวันนี้ 34.70-35 บาท/ดอลลาร์
SCB Financial Markets คาดเงินบาทวันนี้ (23 ธ.ค.65) เคลื่อนไหวในกรอบ 34.70-35 บาท/ดอลลาร์
SCB Financial Markets คาดเงินบาทวันนี้ (23 ธ.ค.65) เคลื่อนไหวในกรอบ 34.70-35 บาท/ดอลลาร์
23 ธ.ค. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (23 ธ.ค.65) เคลื่อนไหวในกรอบ 34.70-35 บาท/ดอลลาร์ ค่าเงินดอลลาร์ปรับตัวแข็งค่าขึ้น ทำให้ค่าเงินบาทอ่อนตัวลง เป็นผลจากรายงานตัวเลขเศรษฐกิจที่แข็งแกร่งของสหรัฐ
โดยกระทรวงพาณิชย์สหรัฐเปิดเผยว่า GDP ไตรมาส 3/2565 ขยายตัว 3.2% ซึ่งสูงกว่าตัวเลขประมาณการจากครั้งที่ 1 และ 2 ซึ่งอยู่ที่ระดับ 2.6% และ 2.9% ตามลำดับ โดยได้แรงหนุนจากการใช้จ่ายของผู้บริโภคที่แข็งแกร่ง รวมทั้งการลดลงของตัวเลขขาดดุลการค้าของสหรัฐ
ขณะที่ราคาทองร่วงลงกว่า 30 เหรียญ เช่นเดียวกับตลาดหุ้นสหรัฐที่ปิดในแดนลบกว่า 1% จากความกังวลว่าเฟดจะปรับขึ้นดอกเบี้ยต่อไป